Pažljivo pročitaj sljedeći tekst i pisano odgovori na pitanja u nastavku. (Pitanja ne trebaš prepisivati.)

**Dječačić Velikih Očiju**

Naš otok s triju strana okružuju pojasovi morskih algi.

Lovci su u svitanje odlazili u lov, čak i za jaka vjetra.

Otisnuli bi se s obale u svojim kožnatim kanuima.

Vratili bi se kad padne noć.

Teglili bi za sobom ubijene vidre.

Morska vidra, kad pliva, slična je tuljanu.

Nos joj je kraći nego u tuljana.

Nema peraja, nego nožice s plivaćim opnama.

Vidra ima ljepše i gušće krzno nego tuljan.

Voli se sunčati ili spavati ležeći na leđima među algama.

Ona je najživlja od svih morskih životinja.

Vidru su lovili radi krzna.

Bila bih ogorčena svaki put kad bih vidjela lovce.

Uživala sam gledajući vidre kako se igraju i sunčaju među algama.

Spomenula sam to jednog jutra ocu.

– Ima ih jedva još desetak oko Koraljne drage.

A koliko ih je tek bilo prije nego što su lovci došli. – rekla sam.

– Ima ih još mnogo na drugim mjestima oko otoka.

Kad lovci odu, one će se vratiti ovamo. – odgovori otac.

– Neće ostati više ni jedna.

Pobit će ih lovci do posljednje.

Jutros love na južnoj strani, a idući će tjedan ići na drugo mjesto. – rekla sam.

– Brod im je već pun koža. Za tjedan dana lovci će otići.

Lovci su za sobom ostavili mnoge ranjene vidre.

Našla sam jednu mladu vidru koja nije bila teško ranjena.

Ležala je na naslagama algi.

Pas Rontu je zalajao. Pogledala sam prema vidri.

Vidjela sam da na leđima ima duboku ranu.

Kad sam joj se približila, nije pokušala pobjeći.

Oči su joj bile velike od straha i bola.

Poticaj za rad

Jesi li kada bio/bila u prilici pomoći kojoj životinji? Objasni.

Kakav je osjećaj kad nekom pružimo pomoć?

Mogla sam se vidjeti u tim uplašenim očima.

Prerezala sam algu koja ju je držala i odnijela je iza grebena do lokve.

Ulovila sam dvije ribe za vidru.

Sačuvala sam ih žive jer vidra neće jesti ništa crknuto.

Bilo je to rano ujutro.

Poslijepodne sam se vratila do lokve.

Riba nije bilo, a mlada je vidra spavala plutajući na leđima.

Ranu joj nisam pokušala liječiti.

Znala sam da je morska voda ljekovita.

Donosila sam svaki dan po dvije ribe.

Vidra nije htjela jesti dok ju gledam.

Počela sam joj donositi po četiri ribe i na kraju po šest riba.

Hranila sam je tako svakog dana.

Vidra je rasla i rana joj je zarasla.

Nije se micala od lokve.

Čekala me je i uzimala mi ribu iz ruke.

Lokva nije bila velika.

Vidra je lako mogla izići i pobjeći na more, ali nije.

Spavala je u lokvi i čekala da joj ja donesem hranu.

Mlada je vidra narasla.

Bila je duga kao moja ruka i vrlo sjajne dlake.

Imala je dug i šiljast nos, dlakav na obje strane.

Imala je najveće oči koje sam ikad vidjela.

Njene oči pratile su svaki moj pokret.

Smiješno bi zakolutala očima kad bih nešto rekla.

Steglo bi me u grlu zbog njenih očiju.

Toliko su bile vesele i tužne.

Odlučila sam joj dati ime Mon-a-nee, što znači Dječačić Velikih Očiju.

prema ulomku iz romana Scotta O' Della, *Otok plavih dupina*

**morske** alge – skupina morskih

organizama nalik na biljke

**otisnuti se s obale** – isploviti

**kanu** – čamac koji se pokreće kratkim

veslom

**tegliti** – vući, nositi

**opne** – tanke kožice

**ogorčen** – pun gorčine, povrijeđen

**greben** – strma stijena

**crknuto** – uginulo

**plutati** – održavati se na vodi

**DOŽIVLJAVAM**

**RAZUMIJEM PROČITANO**

**1. Odgovori na pitanja cjelovitom rečenicom.**

O čemu govori tekst?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kamo su lovci odlazili u svitanje?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komu je slična morska vidra?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Radi čega su lovci lovili vidru?

Čime je djevojčica svaki dan hranila ranjenu vidru?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zašto joj je donosila samo žive ribe?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Koje je ime djevojčica dala vidri?

Odgovore na pitanja fotografiraj i pošalji u privatnoj poruci do idućeg četvrtka 23.4.2020.